CELEX: 32018R0221
Language: et
Date: 2018-02-15 00:00:00
Title: Komisjoni määrus (EL) 2018/221, 15. veebruar 2018, millega muudetakse Euroopa Parlamendi ja nõukogu määrust (EÜ) nr 999/2001 ning Euroopa Parlamendi ja nõukogu määrust (EÜ) nr 882/2004 transmissiivsete spongioossete entsefalopaatiate Euroopa Liidu referentlabori osas (EMPs kohaldatav tekst )

16.2.2018   
            
            
               ET
            
            
               Euroopa Liidu Teataja
            
            
               L 43/6
            
         KOMISJONI MÄÄRUS (EL) 2018/221,
   15. veebruar 2018,
   millega muudetakse Euroopa Parlamendi ja nõukogu määrust (EÜ) nr 999/2001 ning Euroopa Parlamendi ja nõukogu määrust (EÜ) nr 882/2004 transmissiivsete spongioossete entsefalopaatiate Euroopa Liidu referentlabori osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 23a punkti m,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 32 lõiget 5,
   ning arvestades järgmist:
   
               (1)
            
            
               Määruses (EÜ) nr 882/2004 on sätestatud Euroopa Liidu (EL) toidu-, sööda- ja loomatervishoiualaste referentlaborite üldised ülesanded, kohustused ja nõuded. Määratud ELi referentlaborid, sh transmissiivsete spongioossete entsefalopaatiate eest vastutav labor, on loetletud kõnealuse määruse VII lisas.
            
         
               (2)
            
            
               Määrusega (EÜ) nr 999/2001 loodi transmissiivsete spongioossete entsefalopaatiate ELi referentlabor ja kehtestati selle konkreetsed ülesanded.
            
         
               (3)
            
            
               Praegu Ühendkuningriigis asuva transmissiivsete spongioossete entsefalopaatiate ELi referentlabori tegevus lõpetatakse 31. detsembril 2018 teatise tõttu, mille Ühendkuningriik esitas kooskõlas Euroopa Liidu lepingu artikliga 50.
            
         
               (4)
            
            
               Transmissiivsete spongioossete entsefalopaatiate ELi referentlabori säilitamine on vajalik selleks, et tagada transmissiivsete spongioossete entsefalopaatiate diagnoosimismeetodite kõrge kvaliteet ja usaldusväärsus ning nende ühetaoline kohaldamine kogu liidus. Seepärast kuulutas komisjon 29. mail 2017 välja konkursi, et valida ja määrata transmissiivsete spongioossete entsefalopaatiate ELi referentlabor. Pärast valikumenetluse lõpetamist tuleks määrata transmissiivsete spongioossete entsefalopaatiate ELi referentlaboriks valituks osutunud konsortsium, kuhu kuuluvad Istituto Zooprofilattico Sperimentale del Piemonte Liguria e Valle d'Aosta (IZSPLVA) ja Istituto Superiore di Sanità (ISS) ja mida juhatab esimesena nimetatu..
            
         
               (5)
            
            
               Määrusi (EÜ) nr 999/2001 ja (EÜ) nr 882/2004 tuleks seetõttu vastavalt muuta.
            
         
               (6)
            
            
               Selleks et transmissiivsete spongioossete entsefalopaatiate ELi referentlabor saaks tõrgeteta toimida ja uuel määratud ELi referentlaboril oleks piisavalt aega töövalmiduse saavutamiseks, on asjakohane, et käesoleva määrusega ettenähtud meetmeid kohaldatakse alates 1. jaanuarist 2019.
            
         
               (7)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 X lisa B peatüki punkt 1 asendatakse järgmisega:
   
      
                  „1.
               
               
                  Transmissiivsete spongioossete entsefalopaatiate ELi referentlabor on konsortsium, millesse kuuluvad Istituto Zooprofilattico Sperimentale del Piemonte Liguria e Valle d'Aosta (IZSPLVA) ja Istituto Superiore di Sanità (ISS) ning mida juhib IZSPLVA:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Itaalia
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Roma
                                       
                                    
                                          Itaalia“.
                                       
                                    
                        
            
   Artikkel 2
   Määruse (EÜ) nr 882/2004 VII lisa I osa punkt 13 asendatakse järgmisega:
   
      
                  „13.
               
               
                  Transmissiivsete spongioossete entsefalopaatiate ELi referentlabor
                  Määruse (EÜ) nr 999/2001 X lisa B peatükis punktis 1 osutatud labor“.
               
            
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2019.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. veebruar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 147, 31.5.2001, lk 1.
   
      (2)  ELT L 165, 30.4.2004, lk 1.